CELEX: 52006XG0622(02)
Language: fi
Date: 2006-06-22
Title: Neuvoston päätelmät naisten terveydestä

22.6.2006   
            
            
               FI
            
            
               Euroopan unionin virallinen lehti
            
            
               C 146/4
            
         Neuvoston päätelmät naisten terveydestä
   (2006/C 146/02)
   EUROOPAN UNIONIN NEUVOSTO
   
               1.
            
            
               TOTEAA, että Euroopan unioni, jonka kansalaisista puolet on naisia, pitää hyvin tärkeänä ihmisten terveyden mahdollisimman korkeaa tasoa ja katsoo, että se on korkean elämänlaadun olennainen edellytys.
            
         
               2.
            
            
               PALAUTTAA MIELEEN, että
               
                           —
                        
                        
                           Euroopan yhteisön perustamissopimuksen 3 artiklan 2 kohdassa ja Euroopan unionin perusoikeuskirjan 23 artiklassa määrätään, että naisten ja miesten välinen tasa-arvo varmistetaan kaikilla politiikan aloilla.
                        
                     
                           —
                        
                        
                           EY:n perustamissopimuksen 152 artiklassa todetaan, että kaikkien yhteisön politiikkojen ja toimintojen määrittelyssä ja toteuttamisessa varmistetaan ihmisten terveyden korkeatasoinen suojelu, ja määrätään, että yhteisön toiminta täydentää kansallista politiikkaa ja suuntautuu kansanterveyden parantamiseen, ihmisten sairauksien ja tautien ehkäisemiseen sekä ihmisten terveyttä vaarantavien tekijöiden torjuntaan.
                        
                     
                           —
                        
                        
                           Neuvosto antoi 4. joulukuuta 1997 päätöslauselman (1) naisten terveydentilaa Euroopan yhteisössä käsittelevästä kertomuksesta (2).
                        
                     
                           —
                        
                        
                           Euroopan parlamentti antoi 9. maaliskuuta 1997 päätöslauselman komission kertomuksesta naisten terveyden tilasta Euroopan yhteisössä (3).
                        
                     
                           —
                        
                        
                           Euroopan parlamentti antoi 28. huhtikuuta 2005 päätöslauselman sosiaalisen suojelun uudistamisesta ja laadukkaan terveydenhoidon kehittämisestä, jossa se kehotti komissiota toimittamaan uuden kertomuksen naisten terveyden tilasta Euroopan unionissa (4).
                        
                     
         
               3.
            
            
               PALAUTTAA MIELEEN puheenjohtajavaltio Luxemburgin tammikuussa 2005 laatiman selvityksen Pekingin toimintaohjelman täytäntöönpanon edistymisestä Euroopan unionissa. Tässä selvityksessä korostettiin, että naisten terveys on edelleen huolta herättävä alue, ja painotettiin, että asiaan liittyvien tietojen kerääminen on tärkeää.
            
         
               4.
            
            
               PALAUTTAA MIELEEN naisten terveyttä Euroopan unionissa koskevan strategisen toimintasuunnitelman, joka hyväksyttiin WHO:n kokouksessa Kööpenhaminassa 5.—7. helmikuuta 2001.
            
         
               5.
            
            
               ON TIETOINEN SIITÄ, että sosiaaliset ja terveyteen vaikuttavat taustatekijät, kliiniset oireet, terapeuttiset lähestymistavat, sairauksien ja häiriötilojen hoidon tehokkuus ja sivuoireet voivat vaihdella miesten ja naisten välillä.
            
         
               6.
            
            
               PAINOTTAA, että on tärkeää lisätä kansalaisten sekä terveydenhuoltoalan ammattilaisten tietoisuutta siitä, että sukupuoli on terveyteen vaikuttava avaintekijä.
            
         
               7.
            
            
               ON TIETOINEN siitä, että on tärkeää käsitellä mahdollista epätasa-arvoa jäsenvaltioissa ja jäsenvaltioiden välillä kiinnittämällä huomiota sosiaalisiin ja taloudellisiin terveyteen vaikuttaviin tekijöihin.
            
         
               8.
            
            
               ON TYYTYVÄINEN komission tiedonantoon naisten ja miesten tasa-arvon etenemissuunnitelmasta (2006—2010) (5), jossa otetaan huomioon terveyden sukupuoliulottuvuus muun muassa pyrkimällä vahvistamaan naisten ja miesten tasa-arvon valtavirtaistamista terveyspolitiikassa.
            
         
               9.
            
            
               PANEE MERKILLE, että yhteisön kansanterveysalan toimintaohjelman (2003—2008) (6) päämääränä on ihmisten terveyden suojeleminen ja kansanterveyden parantaminen ja siten tasa-arvoa edistäminen terveysasioissa.
            
         
               10.
            
            
               ON TYYTYVÄINEN SIIHEN, että ehdotuksessa neuvoston päätökseksi Euroopan yhteisön seitsemännen tutkimuksen, teknologian kehittämisen ja demonstroinnin puiteohjelman (2007—2013) täytäntöön panemiseksi toteutettavasta erityisohjelmasta ”Yhteistyö” (7) pyritään sisällyttämään sukupuolinäkökohdat terveyteen liittyvään tutkimukseen.
            
         
               11.
            
            
               TIEDOSTAA, että tarvitaan sekä sukupuolisidonnaista biolääketieteellistä tutkimusta että sosiaalis-taloudellisiin tekijöihin liittyvää tutkimusta.
            
         
               12.
            
            
               ON TIETOINEN siitä, että vaikka naiset elävät miehiä pidempään, he kärsivät miehiä pidempään sairasvuosista. Tiettyjen sairauksien kuten osteoporoosin ilmaantuvuus ja esiintyvyys on suurempaa naisilla. Sairaudet kuten sydän- ja verisuonitaudit, syöpä ja mielenterveysongelmat vaikuttavat eri tavoin miehiin ja naisiin. Tietyt synnytys- ja sukupuolielimiin liittyvät sairaudet kuten endometrioosi ja kohdunkaulansyöpä koskevat yksinomaan naisia.
            
         
               13.
            
            
               KOROSTAA, että sydän- ja verisuonitaudit ovat naisten yleinen kuolinsyy ja elämän laatua heikentävä tekijä Euroopan unionissa, vaikka ne joissakin jäsenvaltioissa edelleen mielletään pääosin miesten taudeiksi.
            
         
               14.
            
            
               PANEE HUOLESTUNEENA MERKILLE, että naisten lisääntynyt tupakointi joissakin jäsenvaltioissa lisää huomattavasti keuhkosyövän ja sydän- ja verisuonitautien riskiä.
            
         
               15.
            
            
               PANEE HUOLESTUNEENA MERKILLE, että masennuksen ennustetaan joissakin jäsenvaltioissa olevan naisten suurin sairaustaakka vuoteen 2020 mennessä. Huono mielenterveys vaikuttaa elämän laatuun ja voi näin ollen aiheuttaa sairastuvuutta ja kuolleisuutta.
            
         
               16.
            
            
               TIEDOSTAA, että epäterveelliset elämäntavat vaikuttavat merkittävästi hyvin monien tautien syntyyn ja että esimerkiksi terveellisen ruokavalion ja liikunnan edistäminen voi vähentää sydän- ja verisuonitauteja ja tiettyjä syövän muotoja.
            
         
               17.
            
            
               ON YHTÄ MIELTÄ siitä, että sukupuolisidonnaiset ennaltaehkäisytoimet, terveyden edistäminen ja hoitaminen auttavat vähentämään naisten sairastuvuutta ja kuolleisuutta merkittävimpiin sairauksiin ja näin ollen parantavat heidän elämän laatuaan.
            
         
               18.
            
            
               PANEE MERKILLE, että luotettavat, yhdenmukaiset ja vertailukelpoiset naisten terveyttä koskevat tiedot ovat olennaisen tärkeitä kansalaisille suunnatun tiedottamisen ja terveyden suojelun korkean tason varmistamiseen tähtäävien asianmukaisten strategioiden, politiikkojen ja toimien kehittämisen kannalta, ja että sukupuoleen liittyvät tiedot ja selvitykset ovat merkittäviä päätöksenteon kannalta.
            
         
               19.
            
            
               KOROSTAA, että melkein vuosikymmen edellisen kertomuksen ilmestymisen jälkeen tarvitaan uusi kertomus naisten terveydentilasta laajentuneessa Euroopan unionissa.
            
         
               20.
            
            
               KEHOTTAA jäsenvaltioita
               
                           —
                        
                        
                           keräämään sukupuoleen liittyviä tietoja terveydestä sekä erittelemään ja analysoimaan tilastoja sukupuolen perusteella;
                        
                     
                           —
                        
                        
                           tekemään aloitteita suuren yleisön ja terveydenhoidon ammattilaisten tiedon lisäämiseksi sukupuolen ja terveyden välisestä suhteesta;
                        
                     
                           —
                        
                        
                           edistämään terveyttä ja ehkäisemään tauteja ottamalla sukupuolierot tarvittaessa huomioon;
                        
                     
                           —
                        
                        
                           kannustamaan sukupuolikysymysten valtavirtaistamista terveydenhuollossa;
                        
                     
                           —
                        
                        
                           tarkastelemaan ja torjumaan mahdollista terveyttä koskevaa eriarvoisuutta terveyserojen kaventamiseksi sekä samanarvoisuuden varmistamiseksi hoidon ja hoitoon pääsyn osalta.
                        
                     
         
               21.
            
            
               KEHOTTAA Euroopan komissiota
               
                           —
                        
                        
                           sisällyttämään sukupuolinäkökohdat terveyteen liittyvään tutkimukseen;
                        
                     
                           —
                        
                        
                           tukemaan sellaisten tietojen ja kokemusten vaihtoa, jotka koskevat hyviä käytäntöjä sukupuolinäkökohdat huomioivassa terveyden edistämisessä ja ennaltaehkäisyssä;
                        
                     
                           —
                        
                        
                           avustamaan jäsenvaltioita kehittämään tehokkaita strategioita sukupuoleen liittyvien eriarvoisuuksien kaventamiseksi;
                        
                     
                           —
                        
                        
                           edistämään ja vahvistamaan sukupuolisidonnaisten terveystietojen vertailtavuutta ja yhteensopivuutta jäsenvaltioissa ja yhteisön tasolla kehittämällä asiaan liittyviä tietoja;
                        
                     
                           —
                        
                        
                           esittämään toisen kertomuksen naisten terveydestä Euroopan unionissa.
                        
                     
         
               22.
            
            
               KEHOTTAA Euroopan komissiota turvautumaan EUROSTATin ja tulevan Euroopan tasa-arvoinstituutin asiantuntemukseen tietojen keräämisen ja analysoinnin sekä parhaiden käytäntöjen edistämiseksi.
            
         
               23.
            
            
               KEHOTTAA Euroopan komissiota jatkamaan yhteistyötä asianmukaisten kansainvälisten ja hallitustenvälisten järjestöjen, erityisesti WHO:n ja OECD:n kanssa toimien tehokkaan koordinaation varmistamiseksi.
            
         
      (1)  EYVL C 394, 30.12.1997, s. 1.
   
      (2)  Asiak. 8537/97, KOM(97) 224 lopullinen.
   
      (3)  EYVL C 175, 21.6.1999, s. 68.
   
      (4)  A6-0085/2005.
   
      (5)  Asiak. 7034/06, KOM(2006) 92 lopullinen.
   
      (6)  EUVL L 271, 9.10.2002, s. 1.
   
      (7)  Asiak. 12736/05.